ཚོགས་ཁང་གཡར་མཁན་གྱིས་རྩོམ་པ་པོ་མ་ཅཱན་ཚོགས་ཁང་དེར་གཏམ་བཤད་བྱེད་པར་བཀག་འགོག་བྱེད་པ་དེར་དུས་སྟོན་གོ་སྒྲིག་པས་དམིགས་སུ་བཀར་ནས་རྒྱ་ནག་གཞུང་གི་བཀའ་རྒྱ་བཏང་བ་དེ་འདྲ་ཡིན་མིན་བཤད་ཚོད་མ་ཐེབས་ཀྱང་རྩོམ་པ་པོའི་བསམ་དོན་དང་སྨྲ་བརྗོད་ལ་བརྩི་བཀུར་གྱིས་ས་གནས་གཞན་ཞིག་ཏུ་མ་ཅཱན་གྱི་གཏམ་བཤད་ཁག་གོ་སྒྲིག་བྱ་རྒྱུ་ཡིན་ཞེས་གསལ་བཤད་བྱས་འདུགཡང་རྩོམ་པ་པོ་མ་ཅཱན་གྱིས་དྲ་ལམ་དུ་ལན་འདེབས་བྱས་པ་ལྟར་ན་ངས་ཚོགས་ཁང་དེ་ཆབ་སྲིད་ཀྱི་ལྟ་བ་བཤད་ས་ཞིག་ཏུ་ངོས་འཛིན་བྱེད་བཞིན་མེད།ང་ནི་ལས་འགུལ་བ་ཞིག་ཀྱང་མིན་པར་བརྩམས་སྒྲུང་རྩོམ་པ་པོ་ཞིག་ཡིན།ངས་རྒྱ་ནག་གི་རྨི་ལམ་ཞེས་པའི་དཔེ་དེབ་གསར་པ་དེ་ངོ་སྤྲོད་བྱེད་འདོད་པ་ཙམ་ཡིན།མ་གཞི་ནས་ངའི་ཆབ་སྲིད་ཀྱི་ལྟ་བ་ཞེས་དམིགས་སུ་བཀར་ནས་བཤད་དགོས་ན་ང་ནི་བསམ་བློ་རང་དབང་དང་སྨྲ་བརྗོད་རང་དབང་ལ་གོང་བཀུར་བྱེད་མཁན་ཞིག་ཡིན།སྨྲ་བརྗོད་རང་དབང་དང་བསམ་བློའི་རང་དབང་མེད་ན་འགྲོ་བ་མིའི་མི་ཚེ་ལ་དོན་སྙིང་གིས་སྟོང་ཞེས་བཀོད།